કોડીનારના છારા ગામે બનતા સીમર પોર્ટ પાસે ગેસના સ્ટોરેજ ઉભા કરીને ત્યાંથી જાફરાબાદ સુધી ગેસ પાઇપ લાઇન નાખવા માટે ૨૦/૭/૧૯ ના રોજ એક જાહેરનામું બહાર પાડીને કોડીનાર તાલુકાના બોડવા-આલીદર વિસ્તારના ખેડુતોની ફળદ્રુપ જમીન સંપાદન કરવા માટે જાહેરાત કરવામાં આવી હતી, જેમાં કોડીનાર તાલુકાના ૧૭૪ ખેડુતોની ફળદ્રુપ જમીન આવે છે, જે તમામ ખેડુતોએ સંપાદનના જાહેરનામા સામે વાંધા અરજી મોકલી આપેલ અને જણાવ્યું હતું કે છારા ગામથી જાફરાબાદ સુધીના કોસ્ટલ બેલ્ટ ઉપરથી ગેસની પાઇપ લાઇન કાઢવી સરળ બને તેના બદલે આ  વિરસ્તારના શેરડી પકવતા ખેડુતોની જમીન ગેસ પાઇપ લાઇન માટે સંપાદન કરવી વ્યાજબી નથી.